H O T Ă R Â R E

**pentru modificarea Hotărârii Consiliului Județean Cluj nr. 12/2021**

**privind desemnarea reprezentanților Consiliului Județean Cluj în**

**consiliile de administrație ale unor spitale publice**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 116/15.06.20022 pentru modificarea Hotărârii Consiliului Judeţean Cluj nr. 12/2021 privind desemnarea reprezentanților Consiliului Județean Cluj în consiliile de administrație ale unor spitale publice, propus de Preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 23207/8.06.2022; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 23231/8.06.2022 şi de Avizul cu nr. 23207 din 23.06.2022 adoptat de Comisia de specialitate nr. 5, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* adresa înregistrată la Consiliului Județean Cluj cu nr. 20674/23.05.2022 privind renunțarea doamnei Hălmăgean Carmen-Laura la mandantul de reprezentant al Consiliului Județean Cluj în calitate de membru supleant în Consiliul de administrație al Institutului Oncologic „Prof. Dr. Ion Chiricuță” Cluj-Napoca;
* adresa înregistrată la Consiliului Județean Cluj cu nr. 20922/24.05.2022 privind renunțarea domnului Amza Alexandru-Bogdan la mandantul de reprezentant al Consiliului Județean Cluj în calitate de membru supleant în Consiliul de administrație al Institutului Regional de Gastroenterologie-Hepatologie prof. dr. ”Octavian Fodor ”Cluj-Napoca;
* art. 8 alin (1) lit. a) din Contractul de mandat nr. 4268/03.02.2021 încheiat cu doamna Hălmăgean Carmen-Laura în vederea reprezentării Consiliului Județean Cluj în Consiliul de administrație al Institutului Oncologic „Prof. Dr. Ion Chiricuță” Cluj-Napoca;
* art. 8 alin (1) lit. a) din Contractul de mandat nr. 4287/03.02.2021 încheiat cu domnul Amza Alexandru-Bogdan în vederea reprezentării Consiliului Județean Cluj în Consiliul de administrație al Institutului Regional de Gastroenterologie- Hepatologie prof. dr. ”Octavian Fodor ”Cluj-Napoca;

Luând în considerare prevederile:

* art. 2, ale art. 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 - 156, ale art. 215 - 216 și ale art. 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. d) și alin. 5) lit. c) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 187 alin. (3) lit. b), alin. (4^1) - (4^3), alin. (5), alin. (8) și alin. (10) - (13) din Legea privind reforma în domeniul sănătății nr. 95 /2006, republicată, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. I.** **(1)** Se constată încetarea calității doamnei Hălmăgean Carmen-Laura de membru supleant în Consiliul de administrație al Institutului Oncologic „Prof. Dr. Ion Chiricuță” Cluj-Napoca, prin renunțare la mandat.

**(2)** Se constată încetarea calității domnului Amza Alexandru-Bogdan de membru supleant în Consiliul de administrație al Institutului Regional de Gastroenterologie- Hepatologie prof. dr. ”Octavian Fodor ”Cluj-Napoca, prin renunțare la mandate.

**Art. II.** Hotărârea Consiliului Județean Cluj nr. 12/2021 privind desemnarea reprezentanților Consiliului Județean Cluj în consiliile de administrație ale unor spitale publice, modificată prin Hotărârile Consiliului Județean Cluj nr. 21/2021 și nr. 128/2021, se modifică după cum urmează:

1. La articolul 3), litera d) se modifică și va avea următorul conținut:

“d) în Consiliul de administrație al Institutului Oncologic „Prof. Dr. Ion Chiricuță” Cluj-Napoca următoarele persoane:

d)1. doamna Cîineanu Alina-Ligia - membru titular;

d)2. domnul Rațiu Radu- Florin - membru supleant;”

2. La articolul 3), litera e) se modifică și va avea următorul conținut:

“e) în Consiliul de administrație al Institutului Regional de Gastroenterologie- Hepatologie prof. dr. ”Octavian Fodor ”Cluj-Napoca următoarele persoane:

e)1. domnul Anca Paul-Marian - membru titular;

e)2. doamna Perșinaru-Pintican Ionela-Maria -membru supleant.;”

**Art. III.** Cu punerea în aplicare a prevederilor prezentei hotărâri se încredințează Președintele Consiliului Județean Cluj, prin Direcția Juridică.

**Art. IV.** Prezenta hotărâre se comunică Direcției Juridice; Institutului Oncologic „Prof. Dr. Ion Chiricuță” Cluj-Napoca; Institutului Regional de Gastroenterologie- Hepatologie prof. dr. ”Octavian Fodor ”Cluj-Napoca; persoanelor desemnate la art. I și II, precum și Prefectului Județului Cluj, și se aduce la cunoștință publică prin afișare la sediul Consiliului Județean Cluj și pe pagina de internet ”[www.cjcluj.ro](http://www.cjcluj.ro)”.

 **Contrasemnează:**

 p. **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 113 din 30 iunie 2022**

*Prezenta hotărâre a fost adoptată cu 26 voturi “pentru”, fiind astfel respectate prevederile legale privind majoritatea de voturi necesară.*